Չի կարելի նաև ամբողջությամբ քանդել հին համակարգերը։ Այո, դրանցից շատերի նկատմամբ դժգոհություններ կան (ասենք, Հարկային օրենսգրքի): Սակայն գալ ու անմիջապես կտրուկ վերանայել Հարկային օրենսգրքի դրույթները՝ քննադատություններին տեղի տալով, դա կարող է լուրջ խնդիրների առաջ կանգնեցնել պետբյուջեի կատարումը։ Հարկային օրենսգիրքն ու մնացած բաները պետք է փոխվեն բոլոր շահագրգիռ կողմերի մասնակցությամբ լուրջ ու համակողմանի քննարկումներից հետո միայն։